elektromagnetisk puls
Store norske leksikon,Teknologi og industri,Elektronikk,Elektronikk
Elektromagnetisk puls (EMP) er elektriske forstyrrelser med kort varighet. Elektromagnetiske pulser overføres både som elektromagnetisk stråling og som strømpuls gjennom ledninger. Elektromagnetiske pulser fra lynutladninger omtales som LEMP (L = Lightning) og elektromagnetiske pulser fra kjerneeksplosjoner betegnes NEMP (N = Nuclear). NEMP er omtrent 1000 ganger raskere enn LEMP.
På måleinstrumenter kan det elektromagnetiske feltet registreres som en kraftig puls. Fronten driver strøm gjennom alt strømførende som kommer i dens vei og kan, om spenningsøkningen er tilstrekkelig sterk, indusere nok elektrisitet til å brenne opp transistorer, releer og andre elektroniske komponenter som ikke er beskyttet.Skadelig EMP kan forårsakes av lyn (LEMP), men den største faren er kjernefysiske eksplosjoner (NEMP). Frontene kan for eksempel sette datautstyr og telekommunikasjonsutstyr ut av funksjon over store geografiske områder.Sårbart elektronisk utstyr kan beskyttes mot EMP ved at det bygges inn i skjermede kabinetter. Bygninger hvor slikt utstyr oppbevares blir i mange tilfeller plassert under jorden eller i fjell for å oppnå skjerming. Les mer i Store norske leksikon puls elektromagnetisme